# 卷 十　二

治风病诸药要品及方

太阳丹 〔又〕

石膏二两 川芎 川乌 白芷 甘草各一两 冰片二钱

炼蜜同面糊丸，每两作十八丸，黄丹为衣。食后，葱茶嚼下二三丸。

脑寒病，皆因邪攻上焦，令人头痛，昼夜不宁也，惟此药主之。

白芷丸 〔又〕

白芷不拘多少，萝卜汁浸，晒干为末，蜜丸，弹子大，每丸，细嚼，茶或荆芥汤下。

此方专治沐浴后眩晕头痛，或头风眩痛，令人目明。凡暴寒乍暖，神思不清，头目昏晕，皆宜服。